open-index/open-wikipedia-markdown huggingface dataset:
საქსები

მინიატიურა|250პქ|საქსთა საცხოვრებელი გარემო. თანამედროვე რეკონსტრუქცია
**საქსები** () — ძველი დასავლეთ გერმანული მოდგმის ხალხი, რომელიც სავარაუდოდ III საუკუნეში ჩამოყალიბდა, IV საუკუნიდან კი მათი არსებობის უტყუარი წყაროები არსებობს. საქსები ჩამოყალიბდნენ სამი ძველი გერმანული ტომის, ხაუკების, ანგრივარიებისა და ხერუსკების გაერთიანებით, რომლებიც I საუკუნეში თანამედროვე გერმანიის ჩრდილოეთსა და ნიდერლანდების აღმოსავლეთ ნაწილში სახლობდნენ. მეროვინგების დროიდან მოყოლებული საქსები მხოლოდ ნაწილობრივ იყვნენ დამოკიდებული ფრანკთა სამეფოზე, სანამ ისინი საბოლოოდ კარლოს დიდმა არ დაიმორჩილა.

დღევანდელ გერმანიაში არსებობს საქსონიის მხარე, თუმცა მისი ტერიტორია არაა ძველი საქსების განსახლების არეალი. ის ტერიტორია, რომელიც ძველი საქსებით იყო დასახლებული, დღეს ძირითადად ქვემო საქსონიის მხარეშია მოქცეული. იმისათვის, რომ თანამედროვე საქსონიის მოსახლეობა და ძველი საქსები ერთმანეთში არ აურიონ, სამეცნიერო ლიტერატურაში ხშირად იყენებენ ხელოვნურ ტერმინს *ძველ საქსებს* ().

## ლიტერატურა 
* Bremer Archäologische Blätter, Beiheft 2/2000 zur gleichnamigen Ausstellung im Focke-Museum: „Siedler, Söldner und Piraten“. Chauken und Sachsen im Bremer Raum, Der Landesarchäologe Bremen, ISSN 0068-0907.
* Torsten Capelle: Die Sachsen des frühen Mittelalters. Theiss, Stuttgart 1998, ISBN 3-8062-1384-4.
* Torsten Capelle, Matthias Springer, Heinrich Tiefenbach: Sachsen. In: Heinrich Beck, Dieter Geuenich, Heiko Steuer (Hrsg.): Reallexikon der Germanischen Altertumskunde. 26, de Gruyter, Berlin/New York 2004, ISBN 3-11-017734-X, გვ. 24–60.
* Wilhelm Gebers: Auf dem Weg nach Walhall – Die Pferde der Altsachsen – Begleiter in Leben und Tod. Industrie-Museum Lohne, Lohne 2004, ISBN 3-9808151-8-8.

კატეგორია:საქსები
კატეგორია:გერმანული ტომები
კატეგორია:გადაშენებული ერები
კატეგორია:გერმანიის ისტორია
კატეგორია:ინგლისის ისტორია
კატეგორია:ნიდერლანდების ისტორია
კატეგორია:ჰანზა
მიხაელ ვაიკათი

**მიხაელ ინგო იოახიმ ვაიკათი** (; დ. 7 აგვისტო, 1962, ჰამბურგი, გფრ) — გერმანელი პაუერ და სპიდ მეტალ მუსიკოსი, ჯგუფ Helloween-ის გიტარისტი.

## ბიოგრაფია 
მიხაელ ვაიკათი დაიბადა ქალაქ ჰამბურგში, გერმანიის ფედერაციულ რესპუბლიკაში. იგი, მარკუს გროსკოპფთან ერთად, ჯგუფის Helloween-ის ერთ-ერთი დამაარსებელია, რომელიც დღესაც ამ ჯგუფში მოღვაწეობს.

პირველი ჯგუფი, რომელშიც ვაიკათმა მოღვაწეობა დაიწყო, 1978 წელს ჩამოყალიბებული Powerfool იყო. 1981-1982 წლებში უკრავდა სხვა ჯგუფებშიც, მაგ.: SAS tape. 1997 წელს დაუკრა ენდი დერისის სოლო პროექტში *Come in from the Rain*. სტუმრად დაუკრა ჯგუფ შამანის 2003 წლის ალბომში *Ritualive* და ჯგუფის Dezperadoz ალბომში *The Legend and the Truth*.

ამჟამად მიხაელი ესპანეთის ქალაქ ტენერიფში ცხოვრობს.

## მუსიკალური სტილი 
ვაიკათის დაკვრის სტილზე გავლენა იქონიეს, როგორც თავად მიუთითებს, შემდეგმა ჯგუფებმა: Deep Purple, Scorpions, Van Halen, Led Zeppelin, Sex Pistols და Wishbone Ash. ჩვეულებრივ, იგი უკრავს Gibson-ის ფირმის გიტარებზე.

## დისკოგრაფია 
### Helloween-თან ერთად 
**Helloween* (1985)
**Walls of Jericho* (1985)
**Keeper of the Seven Keys Part 1* (1987)
**Keeper of the Seven Keys Part 2* (1988)
**Pink Bubbles Go Ape* (1991)
**Chameleon* (1993)
**Master of the Rings* (1994)
**The Time Of The Oath* (1996)
**Better Than Raw* (1998)
**Metal Jukebox* (1999)
**The Dark Ride* (2000)
*''Rabbit Don't Come Easy* (2003)
**Keeper Of The Seven Keys - The Legacy* (2005)
**Gambling with the Devil* (2007)
**Unarmed - Best of 25th Anniversary* (2010)
**7 Sinners* (2010)
**Straight Out of Hell* (2013)

### სტუმრად 
#### Shaman 
* 2003: *Ritualive*

#### Dezperadoz 
*2006: *The Legend and the Truth*

#### ენდი დერისი 
* 1997: *Come in from the Rain''

## რესურსები ინტერნეტში 
* 
* 
## სქოლიო 
კატეგორია:დაბადებული   7 აგვისტო
კატეგორია:დაბადებული 1962
კატეგორია:გერმანელი გიტარისტები
კატეგორია:გერმანელი მუსიკოსები
კატეგორია:ცოცხალი ადამიანები
Meow (სუნამო)

**Meow** — ამერიკელი მომღერალ კეტი პერის არომატი, რომელიც დამზადებულია კომპანია Gigantic Parfums-ის მიერ. სუნამოს პრეზენტაცია მოეწყო Nordstrom-ის მაღაზიაში 2011 წლის 13 დეკემბერს. Meow არის კეტის პირველი სუნამო Purr-ის შვილობილი.

კატეგორია:კეტი პერი
კატეგორია:ცნობილი ადამიანების სუნამოები
ლუქსორი (მრავალმნიშვნელოვანი)

სახელწოდება **ლუქსორი** შეიძლება აღნიშნავდეს: 

* ლუქსორი – ქალაქი ეგვიპტეში;
* ლუქსორი – მუჰაფაზა ეგვიპტეში; 
* ლუქსორი – ობელისკი პარიზში; 
* ლუქსორი – სასტუმრო და კაზინო აშშ-ში.
The Thin Ice

„**The Thin Ice**“ () — ინგლისური პროგრესული როკ-ჯგუფ პინკ ფლოიდის მეორე სიმღერა ალბომის *The Wall* პირველ დისკზე.

## კომპოზიცია
სიმღერა გრძელდება 2 წუთს და 30 წამს. პირველი რამდენიმე წამის განმავლობაში ჟღერს ჩვილის ტირილი (რომელიც წინა სიმღერა „In the Flesh?“-ს მოჰყვება). შემდეგ ჟღერს დეივიდ გილმორის ნაზი ვოკალი.

56 წამის შემდეგ სრულდება გილმორის ტექსტი და იწყება როჯერ უოტერსის სტროფი. ტექსტი დასასრულს ცინიკური ტონის მატარებელია. საბოლოოდ მას უერთდება  გიტარის ხმაურიანი სოლო.

## სიუჟეტი 
*The Wall* არის ამბავი პინკის შესახებ, რომელიც არის საზოგადოებისგან გაუცხოებული როკ-ვარსკვლავი. იგი საზოგადოებისგან ფსიქოლოგიურ ბარიერს ქმნის, წარმოსახვითი კედლის სახით.

სიმღერაშ მიმოხილულია პინკის ცხოვრების ადრეული წლები, სანამ იგი გაიზრდება და მიხვდება, თუ რა ბედი ეწია მის მამას. „The Thin Ice“ ნიშნავს ადამიანების ცხოვრებაში უმწიკვლობის პერიოდს, სანამ ისინი მიხვდებიან, თუ რა სამყაროთი არიან მოცულები.

სიმღერის მესამე და მეოთხე სტრიქონი მესამე სტროფიდან - „Dragging behind you the silent reproach / Of a million tear-stained eyes“ („და უკან გაიყოლო მილიონი აცრემლებული თვალის პირქუში საყვედური“) აღიშნავს ფსიქოლოგიურ და სულიერ ეფექტს, რომელიც შეიძლება იქონიოს ომმა - არა მხოლოდ მათზე, ვინც იგი გადაიტანა, არამედ მათზეც, ვინც მას გადაურჩა, მაგრამ ომის ტკივილის უკანასკნელი მატარებელია.

## ფილმის ვერსია
ფილმში „პინკ ფლოიდი: კედელი“ ნაჩვენებია ომში წასული ათასობით მამაკაცი, დაჭრილი ან მკვდარი. შემდეგ მოქმედება გადადის პინკზე, რომელიც სასტუმროს აუზში ცურავს. მამის სიკვდილზე ფიქრის დროს მას წყალი სისხლად ეჩვენება.

## საკონცერტო ვერსიები
ჯგუფის 1980-1981 წლების კონცერტებზე, სცენაზე თვითმფრინავის დაცემისა და აფეთქების შემდეგ ნომერს ჩვეულებრივად ასრულებდა დეივიდ გილმორი, დამატებითი იმპროვიზაციის გარეშე.

უოტერსის 1990 წლის კონცერტზე The Wall Live in Berlin სიმღერას ასრულებდა უტე ლემპერი. საგულისხმოა, რომ ელექტროენერგიის მიწოდება ამ დროს სცენის ერთ ნაწილში შეწყდა და მოგვიანებით აღდგა, რასაც მოჰყვა სიმღერის განმეორებით შესრულება.

აგრეთვე, როჯერის 2010-2013 წლების ტურნეს The Wall Live ფარგლებში შესრულებულ ამ სიმღერას ახლდა რეალური ომის მსხვერპლთა ჩვენება. მათ შორის ჩნდებოდა როჯერის მამის, ერიკ ფლეტჩერ უოტერსის ფოტოსურათის, რასაც მოჰყვებოდა მსმენელთა მიერ როჯერის საიტზე ატვირთული ფოტოსურათები, ომში დაკარგული ან დაღუპული ახლობლების გამოსახულებით. მას შემდეგ, რაც ფოტო ჩნდებოდა ცენტრალურ, მრგვალ ეკრანზე, იგი პროექციის სახით გადადიოდა კედლის დეკორაციის ცალკე აგურზე.

## პერსონალი
*დეივიდ გილმორი — ვოკალი პირველ სტროფში, გიტარები, სინთეზატორი Prophet-5  
*ნიკ მეისონი — დასარტყმელი საკრავები
*როჯერ უოტერსი — ვოკალი მეორე სტროფში, ბას გიტარა
*რიჩარდ რაიტი — ორგანი, პიანინო

## სქოლიო 
კატეგორია:პინკ ფლოიდის სიმღერები
კატეგორია:1979 წლის სიმღერები
კატეგორია:სიმღერები როჯერ უოტერსის ავტორობით
BBC Music

**BBC Music** — გუნდი, რომელიც მუშაობდა BBC-ს აუდიო და მუსიკალური ინტერაქტივის დეპარტამენტში. იგი მართავს BBC Music-ის საიტს - პორტალს, რომელიც BBC-ს საიტის მუსიკალური შიგთავსსე ზრუნავს. მასზე დრო და დრო ქვეყნდება ალბომების მიმოხილვებიც. 

## რესურსები ინტერნეტში
* - ოფიციალური საიტი

კატეგორია:ორგანიზაციები ანბანის მიხედვით
Q (ჟურნალი)

**Q** — პოპულარული ყოველთვიური ბრიტანული მუსიკალური ჟურნალი. პირველად გამოიცა 1986 წლის ოქტომბერში. მისი გამომცემელია Bauer Media Group.

## რესურსები ინტერნეტში 
*ოფიციალური საიტი 
*Q-ს ჟურნალის სიები 

კატეგორია:ბრიტანული მუსიკალური ჟურნალები
ლუქსორი (ლას-ვეგასი)

მინი|მარცხნივ|250პქ|ლუქსორის სხივი. 
მინი|მარცხნივ|250პქ|ხედი სასტუმროზე. 
**ლუქსორი** (; ეწოდება *Luxor Las Vegas*) — სასტუმრო და კაზინო აშშ-ში, ნევადის შტატის ქალაქ ლას-ვეგასში, ლას-ვეგას-სტრიპზე. წარმოადგენს 30 სართულიან შენობას, რომელსაც მართავს კომპანია MGM Resorts International. აქვს 11,000 მ²-ის ფართობის ტერიტორია, რომელიც კაზინოს სახითაა წარმოდგენილი. აქ თავმოყრილია 2000-ზე მეტი სათამაშო ავტომატი და 87 სათამაშო მაგიდა. 2008-2009 წლებში ჩატარდა განახლებითი სამუშაოები და ამჟამად შენობას გააჩნია ახალი, მეტად მოდერნიზებული და თანამედროვე დიზაინი, რომელიც შეიცავს დაახლოებით 4400 ოთახს და 422 ნომერს ლუქსის სახით. შენობის სიმაღლეა 107 მეტრი.

სასტუმროს სახელი ეწოდა ქალაქ ლუქსორის პატივსაცემად. ლუქსორი არის სიდიდით მეორე სასტუმრო ლას-ვეგასში, ხოლო მსოფლიოში მესამე. გაიხსნა 1993 წლის 13 ოქტომბერს. მთლიანობაში სასტუმროს ფართობია 1,900 მ². მოწყობილია ოთხი საცურაო აუზი და ჯაკუზი, საქორწინო სამლოცველო, სამკურნალო ადგილები და სხვ.

შენობის არქიტექტორია ველდონ სიმფსონი, ხოლო დიზაინერი ჩარლზ სილვერმანი. უნიკალური კონსტრუქციის გამო ლუქსორი არის მსოფლიოს ერთ-ერთი ყველაზე ადვილად ცნობადი სასტუმრო. პირამიდის ფორმისაა, რომელიც შემოსილია ფართობით 11 აკრის შავი ფერის ბრონზის მინებით. ნომრები განლაგებულია „პირამიდის“ გარე კედლებთან.

ლიფტები დიაგონალზე 39-გრადუსიანი დაქანებით გადაადგილდება. სასტუმროში არის აგრეთვე 820,000 მ³ ფართობის ატრიუმი. არსებობს 43 მ სიმაღლის მაღალი ობელისკი და შესასვლელთან არსებული 34 მეტრიანი სფინქსის ქანდაკება. „პირამიდის“ წვერზე მდებარეობს პროჟექტორი, რომლის გაშუქება ზევითკენაა მიმართული და როგორც ამტკიცებენ არის მსოფლიოში ყველაზე კაშკაშა სხივი. გახსნის მომენტიდან, ე.ი. 1993 წლიდან დაწყებული სასტუმრო არაერთხელ გამოჩნდა ფილმებში, რომელთაგან აღსანიშნავია, მაგალითად, ფილმი „მარსი გვიტევს!“ და ა.შ.

## რესურსები ინტერნეტში 
*ოფიციალური საიტი  
*სასტუმროს არეალი 

## სქოლიო 
კატეგორია:აშშ-ის სასტუმროები
კატეგორია:ლას-ვეგასის სასტუმროები
უილიამ ლევი

**უილიამ ლევი** (დ. 29 აგვისტო, 1980) — კუბელი მსახიობი.

## ადრეული წლები და განათლება
დაიბადა 1980 წლის 29 აგვისტოს კუბაში. ლევი 14 წლის ასაკში მაიამიში გადავიდა. სწავლობდა საშუალო სკოლაში, რის შემდეგაც შეისწავლა ბიზნესის მართვა. ამის შემდგომ ლევი  ლოს-ანჯელესში გაემგზავრა, რათა სამსახიობო ხელოვნება  შეესწავლა და  მსახიობობა განაგძო მაიამისა და მექსიკაში .

## კარიერა
ლევი მუშაობდა მოდელად სააგენტოსთვის Next Models და მოგვიანებით მონაწილეობდა ორ რეალითი შოუში Isla de la Tentación და Protagonistas de Novela 2, რომლებიც გადიოდა Telemundo-ს ეთერში. მისი დებიუტი ესპანურ ენოვან არხ Univision -ზე შედგა Venevision International სერიალით *Olvidarte Jamas*. მოგვიანებით ის გამოჩნდა სერიალებში *Mi Vida Eres Tu* და *Acorralada*.2008 წელს მან ითამაშა პირველ ფილმში სახელწოდებით Retazos de Vida.

პროდიუსერმა კარლა ესტრადამ იგი მიიწვია სერიალში Pasión სათამაშოდ, რის შემდეგაც ლევიმ ითამაშა მთავარი როლი Televisa-ს სერიალში Cuidado con el Angel მექსიკელ მომღერალ და სახიობ მაიტე პერონი-თან ერთად. სერიალი დაიწყო  მექსიკაში 2008 წლის ივნისში, ხოლო ამერიკის შეერთებულ შტატებში სექტემბერში Univision-ზე. სერიალს  ყოველ საღამოს საშუალოდ 45.7 მილიონი მაყურებელი ჰყავდა.

2009 წელს ლევიმ ითამაშა ტელენოველაში Sortilegio, სადაც პარტნიორობას უწევდა მსახიობი ჟაკლინ ბრაკამონტესი.

2010-2011 წელს ლევიმ შეასრულა მთავარი როლი სერიალში *Triunfo del Amor*, სადაც მას პარტნიორობა ისევ მაიტე პერონმა გაუწია. 2010 წელს ლევიმ ასევე ითამაშა პოპულარულ მექსიკურ სერიალში Mujeres Asesinas.
უილიამ ლევი თამაშობს Jennifer Lopez-ის მეგობარ მამაკაცს მუსიკალურ კლიპში I'm Into You.

მსახიობი აგრეთვე მოხვდა ჟურნალ People en Español გარეკანზე, რომელმაც ლევი  წლის სექსუალური მამაკაცთა სიაში დაასახელა. 2013 წელს მსახიობმა ასევე ითამაშა სერიალ "შტორმში" სადაც პარტნიორობას ხიმენა ნავარეტე უწევდა.

## პირადი ცხოვრება
2003 წელს მან სასიყვარულო ურთიერთობა მექსიკელ-ამერიკელ მსახიობ ელიზაბეტ გუტიერესთან, რომელიც გაიცნო რეალითი შოუ Protagonistas de Novela 2-ში. 2006 წელს წყვილს შეეძინა პირველი შვილი ქრისტოფერ ალექსანდერი, ხოლო 2010 წელს გოგონა კეილი ალექსანდრა. 2011 წელს პრესაში გავრცელდა ინფორმაცია მათი დაშორების შესახებ, თუმცა წყვილი დღემდე ერთადაა.

## ფილმოგრაფია
## რესურსები ინტერნეტში
*

კატეგორია:კუბელი მსახიობები
კატეგორია:დაბადებული 29 აგვისტო
კატეგორია:დაბადებული 1980
კატეგორია:ცოცხალი ადამიანები
ჰარცი

მინიატიურა|250პქ|ჰარცი
**ჰარცი** (), შუა საუკუნეებში ასევე *ჰარტი* (Hart) — მთიანეთი გერმანიაში. იგი ჩრდილოეთი გერმანიის ყველაზე მაღალი ადგილია და მდებარეობს სამი ფედერალური მხარის, ქვემო საქსონიის, საქსონია-ანჰალტისა და თიურიგიის საზღვარზე. ჰარცის უმაღლესი მწვერვალია 1 141,1 მეტრი სიმაღლის ბროკენი. 

ჰარცის დიდი ნაწილი უკავია ბუნებრივ პარკებს. ჰარცის ეროვნული პარკი 2006 წლიდან პირველი გერმანული პარკია, რომელიც ორ ფედერალურ მხარეში მდებარეობს; იგი მოიცავს ორ ნაწილს: ჰარცის პარკსა (ქვემო საქსონია) და მაღალ ჰარცის პარკს (საქსონია-ანჰალტი).

## ლიტერატურა 
* Friedhart Knolle, Béatrice Oesterreich, Rainer Schulz und Volker Wrede: Der Harz - Geologische Exkursionen., Perthes, Gotha, 1997, ISBN 3-623-00659-9
* Kurt Mohr: Harz: westlicher Teil. 5. ergänzte Auflage, Berlin 1998 (= Sammlung geologischer Führer 58) ISBN 3-443-15071-3.

## რესურსები ინტერნეტში 
* ჰარცის ტურისტული ასოციაცია
* ჰარცის რეგიონული ასოციაცია

კატეგორია:გერმანიის ქედები
ბაგუის პროვინცია

200პქ|მინი|მარჯვნივ|მდინარე უტკუბამბა
**ბაგვა** — პროვინცია პერუში, ამასონასის რეგიონში. მდებარეობს რეგიონის ჩრდილოეთ და ცენტრალურ ნაწილში. პროვინციის ფართობი შეადგენს 5.745,7216 კმ²-ს. 

პროვინცია იყოფა ექვს რაიონად. 

## იხილეთ აგრეთვე 
* პერუს პროვინციები

## რესურსები ინტერნეტში 
* *FACEBOOK de Bagua* FACEBOOK de Bagua.
* *Municipalidad Provincial de Bagua*  Municipalidad Provincial de Bagua.
* *baguaperu.com* Noticias y actualidad local.
* Mitos y leyentas Universo mítico de Bagua
* *Paleontologia de Bagua*  Paleontologia de la provincia de Bagua

კატეგორია:ამასონასის რეგიონის პროვინციები
იუნგფრაუ

**იუნგფრაუ** (, *ქალწული*) — მწვერვალი ბერნის ალპებში, შვეიცარიაში. სიმაღლე 4158 მ. მწვერვალ ეიგერსა და მენხთან ერთად ქმნის მასიურ კედელს, რომელიც მიიჩნევა შვეიცარიის ალპების ერთ-ერთ ყველაზე სიმბოლურ ღირსშესანიშნაობად. აღმართულია ვალესა და ბერნის კანტონების საზღვარზე. ფინსტერაარჰორნისა და ალეჩჰორნის შემდეგ სიმაღლით მესამე ადგილზეა ბერნის ალპებში. იუნგფრაუს გასწვრივ ლანდშაფტი მეტად კონტრასტულია. სიახლოვეს მდებარეობს იუნფრაუიოხის უღელტეხილი. პირველი ასვლა განხორციელდა 1811 წელს, აღმოსავლეთი მხრიდან. მწვერვალი დაიპყრეს ძმებმა რუდოლფ და იერონიმ მაიერებმა. 1865 წელს ინგლისელები ავიდნენ დასავლეთი მონაკვეთიდან. იუნგფრაუ მოქცეულია იუნგფრაუ-ალეჩის დაცული ტერიტორიის სივრცეში.

1896-1912 წლებში აქ მიმდინარეობდა რკინიგზის მშენებლობა, რომელსაც იუგფრაუს რკინიგზა ეწოდა. მისი სიგრძეა 9 კმ, რომელთაგან გზის 7 კილომეტრიანი მონაკვეთი გვირაბშია მოქცეული.

## იხილეთ აგრეთვე
* იუნგფრაუ-ალეჩის დაცული ტერიტორია

## რესურსები ინტერნეტში
* იუნგფრაუ – ბრიტანიკა 
* იუნგფრაუ 

კატეგორია:შვეიცარიის მთები
კატეგორია:ალპები
თემურ კენკებაშვილი

**თემურ კენკებაშვილი** (დ. 19 ოქტომბერი, 1995) — ქართველი ისტორიკოსი. „საქართველოს ახალგაზრდა მეცნიერთა საზოგადოების“ წევრი, ამავე საზოგადოების საქართველოს ისტორიისა და კულტურის კვლევითი ცენტრის ხელმძღვანელი. იკვლევს საქართველოს შუა საუკუნეების ისტორიოგრაფიისა და წყაროთმცოდნეობის პრობლემებს. აგრეთვე ქვემო ქართლის ისტორიულ გეოგრაფიას, საქართველოს ეკლესიის ისტორიას, საქართველოს ისტორიის ქრონოლოგიის საკითხებს. არის ოცამდე სამეცნიერო ნაშრომის ავტორი.

სწავლობდა ინფორმაციული კვლევებისა და ანალიზის ცენტრში. დაამთავრა გრიგოლ რობაქიძის სახელობის უნივერსიტეტის კრიმინალისტიკისა და ილიას სახელმწიფო უნივერსიტეტის სამართლის ფაკულტეტი. 

თემურ კენკებაშვილი 12-13 წლის ასაკიდან შეისწავლის საქართველოს ისტორიის აქტუალურ პრობლემებს. იგი ფართო საზოგადოებისთვის ცნობილი გახდა თავისი გამოკვლევით, რომელიც თამარ მეფის გარდაცვალების თარიღსა და მისი საფლავის ადგილმდებარეობას ეხებოდა.

იყო „საქართველოს ახალგაზრდა მეცნიერებათა საზოგადოების“ საქართველოს ისტორიისა და კულტურის კვლევითი ცენტრის ხელმძღვანელი, „სამართლის თაობის“ თანამშრომელი, „ამერიკული აკადემიის“ ტრენერი, შპს „ორიენტირისა“ და  „ბიზნესისა და ტექნოლოგიების“ აკადემიის ლექტორი. ამჟამად, არის კომპანია „სვეტის“ პიარ-მენეჯერი. 

## ბიბლიოგრაფია
* გარდაცვალება და დაკრძალვა თამარ მეფისა, თბილისი, უნივერსალი, 2010;
* კოჯრის ისტორია, - თბილისი, უნივერსალი, 2010. 

## რესურსები ინტერნეტში
* თემურ კენკებაშვილი — ბიოგრაფიული ლექსიკონი
* თემურ კენკებაშვილი

კატეგორია:დაბადებული 19 ოქტომბერი
კატეგორია:დაბადებული 1995
კატეგორია:ქართველი ისტორიკოსები
პინკ ანდერსონი

**პინკნი „პინკ“ ანდერსონი** (12 თებერვალი, 1900 – 12 ოქტომბერი, 1974 ) იყო ბლუზის შემსრულებელი მომღერალი და გიტარისტი. დაიბადა ლოურენსში, სამხრეთ კალიფორნია, აშშ. გამოცემული აქვს ორი საკუთარი ალბომი .

მისი ზედმეტსახელი „პინკი“ (Pink) პინკ ფლოიდის ერთ-ერთმა თანადამაარსებელმა, სიდ ბარეტმა ჯგუფის სახელის ნაწილად გამოიყენა, ფლოიდ კაუნსილის სახელთან ერთად.

## რესურსები ინტერნეტში 
* პინკ ანდერსონის შესახებ 
* პინკ ანდერსონის დისკოგრაფია
* საფლავი

## სქოლიო 
კატეგორია:ამერიკელი ბლუზ მუსიკოსები
კატეგორია:ამერიკელი გიტარისტები
კატეგორია:პინკ ფლოიდი
კატეგორია:დაბადებული 1900
კატეგორია:გარდაცვლილი 1974
ფლოიდ კაუნსილი

**ფლოიდ კაუნსილი** (2 სექტემბერი 1911  — 9 მაისი 1976) იყო ბლუზის შემსრულებელი მომღერალი და გიტარისტი. ცნობილი გახდა, როგორც პიდმონტის ბლუზის ერთ-ერთი ცნობილი შემსრულებელი.

ჩაწერილი აქვს სიმღერები: I'm Grievin' and I'm Worryin', I Don't Want No Hungry Woman, Lookin' For My Baby, I'm Broke and I Ain't Got a Dime, Runaway Man Blues და Working Man Blues.

მისი „ფლოიდი“ (Floyd) პინკ ფლოიდის ერთ-ერთმა თანადამაარსებელმა, სიდ ბარეტმა ჯგუფის სახელის ნაწილად გამოიყენა, პინკ ანდერსონის სახელთან ერთად.

## რესურსები ინტერნეტში 
* ფლოიდ კაუნსილის შესახებ 
* ფლოიდ "Dipper Boy" კაუნსილი

კატეგორია:ამერიკელი ბლუზ მუსიკოსები
კატეგორია:ამერიკელი გიტარისტები
კატეგორია:პინკ ფლოიდი
კატეგორია:დაბადებული 1911
კატეგორია:გარდაცვლილი 1976
ჩაჩაპოიასის პროვინცია

200პქ|მინი|მარჯვნივ|ჩაჩაპოიასის პროვინციის მდებარეობა ამაზონასის რეგიონში
200პქ|მინი|მარჯვნივ|ხედი ჩაჩაპოიასის პროვინციაზე
**ჩაჩაპოიასი** — პროვინცია პერუში, ამასონასის რეგიონში. დედაქალაქია ჩაჩაპოიასი
პროვინციის ფართობი შეადგენს 3,312.37 კმ²-ს, მოსახლეობა — 49,573 ადამიანს. 

პროვინცია იყოფა ოცდაერთ რაიონად. 

## იხილეთ აგრეთვე 
* პერუს პროვინციები

## რესურსები ინტერნეტში 
* Chachapoyas province official website  

კატეგორია:ამასონასის რეგიონის პროვინციები
გელზენკირხენი

**გელზენკირხენი** () — ქალაქი გერმანიაში, ჩრდილოეთ რაინ-ვესტფალიის მხარეში. მდებარეობს რურის არეალის ჩრდილოეთ ნაწილში. 2010 წლის მონაცემებით, მისი მოსახლეობა 257 981 ადამიანს შეადგენს.

გელზენკირხენი პირველად 1150 წელს მოიხსენიება, მაგრამ XIX საუკუნემდე მხოლოდ პატარა სოფლად რჩებოდა. სწორედ ამ პერიოდიდან, ინდუსტრიულმა რევოლუციამ მთელი არეალის ზრდა დააჩქარა. 1840 წელს, როდესაც ქვანახშირის მპოპვება დაიწყო, ქალაქში 6000 მოსახლე ცხოვრობდა, უკვე 1900 წლისთვის კი 138 000.

XX საუკუნის დასაწყისში, გელზენკირხენი ევროპაში ქვანახშირის მომპოვებელი ყველაზე მნიშვნელოვანი ქალაქი იყო. მას „ათასი ცეცხლის ქალაქს“ უწოდებდნენ, რადგან მაღაროების გაზი ღამღამობით კაშკაშა ალით იწვოდა. 1928 წელს, გელზენკირხენი მეზობელ ქალაქებს — ბუერსა და ჰორსტს შეერწყა. ამ პერიოდში მისი სახელი გელზენკირხენი-ბუერი გახდა, 1930 წლიდან კი მხოლოდ გელზენკირხენი დამკვიდრდა. ნაცისტურ პერიოდში, ქალაქი ქვანახშირის მოპოვებისა და ნავთობის წარმოების ცენტრად რჩებოდა, რის გამოც მეორე მსოფლიო ომისას იგი მოკავშირეთა მიერ იბომბებოდა. დღეისათვის, გელზენკიხენში აღარაა არც ერთი ქვანახშირის მაღარო და ქალაქი ახალი პროფილის ძიებაშია. დეკადების განმავლობაში ქალაქს უმუშევრობის ყველაზე მაღალი მაჩვენებელი ჰქონდა გერმანიაში. დღეისათვის, აქ ფუქციონირებს გერმანიაში უდიდესი მზის ენერგიის სადგური. ქალაქს ჰყავს ცნობილი საფეხბურთო კლუბი შალკე 04.

## მოსახლეობის ზრდა
| valign="top" |

|}
¹ აღწერები

## იხილეთ აგრეთვე
*გერმანიის დიდი ქალაქების სია

## რესურსები ინტერნეტში
*Official city website, with information in English including British/Irish influence during the 19th century 
*Gelsenzentrum – Documetation center of urban and contemporary history of Gelsenkirchen
*Musiktheater im Revier
*Gelsenkirchen at MapQuest (interactive) 
*About the football World Cup 2006 in Gelsenkirchen 

კატეგორია:ჩრდილოეთი რაინ-ვესტფალიის ქალაქები
ბოხუმი

**ბოხუმი** () — ქალაქი გერმანიაში, ჩრდილოეთ რაინ-ვესტფალიის მხარეში, რურის რეგიონის ერთ-ერთი ცენტრი. 2010 წლის მონაცემებით მისი მოსახლეობა 374 737 ადამიანს შეადგენს.

1965 წლიდან, ბოხუმში ფუნქციონირებს დიდი უნივერსიტეტი, რომელშიც 30 000-ზე მეტი სტუდენტი სწავლობს. ღირსშესანიშნაობებს შორისაა თეატრი, პლანეტარიუმი, მაღაროების მუზეუმი და ა. შ.

## დაძმობილებული ქალაქები
*  შეფილდი, გაერთიანებული სამეფო, 1950-დან
*  ოვიედო, ესპანეთი, 1980-დან
*  დონეცკი, უკრაინა, 1987-დან
*  ნორდჰაუზენი, გერმანია, 1990-დან
*  სუიჯოუ, ჩინეთი, 1994-დან

## იხილეთ აგრეთვე
*გერმანიის დიდი ქალაქების სია

## რესურსები ინტერნეტში
* ოფიციალური საიტი
* Memorials to Nazi victims, sites-of-memory.de
* Heraldry of Bochum
## სქოლიო
კატეგორია:ჩრდილოეთი რაინ-ვესტფალიის ქალაქები
ბილეფელდი

**ბილეფელდი** () — დამოუკიდებელი ქალაქი გერმანიაში, ჩრდილოეთ რაინ-ვესტფალიის მხარეში, აღმოსავლეთ ვესტფალია-ლიპეს რეგიონში. 2010 წლის მონაცემებით, მისი მოსახლეობა 323 270 ადამიანს შეადგენს.

ქალაქის ისტორიული ცენტრი ტევტობურგის ტყის ჩრდილოეთით მდებარეობს, მაგრამ თანამედროვე ბილეფელდი ასევე აერთიანებს გორაკებს გადაღმა მდებარე პატარა ქალაქებს.

ბილეფელდში განთავსებულია საერთაშორისო არენაზე მოთამაშე მნიშვნელოვანი რაოდენობის კომპანიები, რომელთა შორისაა Dr. Oetker, Gildemeister, Schüco. ასევე ფუნქციონირებს უნივერსიტეტი.

## ისტორია
ქალაქი 1214 წელს გრაფმა ჰერმან ფონ რავენსბერგმა დააარსა.  XV საუკუნეში ის ჰანზის კავშირის წევრი იყო. ამ პერიოდიდან ძირითადად ცნობილია სელის წარმოებით.

## დაძმობილებული ქალაქები
## იხილეთ აგრეთვე
*გერმანიის დიდი ქალაქების სია

## რესურსები ინტერნეტში
*Website der Stadt Bielefeld 
*Links zum Thema Bielefeld 
*3d-Modelle Bielefelder Gebäude 

## სქოლიო 
კატეგორია:ჩრდილოეთი რაინ-ვესტფალიის ქალაქები
სახილე

**სახილე** — ნედლი ხილის შესანახი შენობა. პროდუქციის კარგად შენახვისათვის საჭიროა, რომ სახილეში იყოს სათანადო ტემპერატურა, ჰაერის ტენიანობა, აგრეთვე ჟანგბადისა და ნახშირორჟანგის გარკვეული თანაფარდობა.  ხილის შენახვის ტემპერატურულ რეჟიმს ქმნიან ბუნებრივი გაცივებით (ცივი ჰაერით) ან სამაცივრო დანადგარებით. ჰაერის განსაზღვრული ტენიანობის შესაქმნელად იყენებენ ხელოვნურ კმადატენიანებას. სახილეში აირების საჭირო შედგენილობას აღწევენ ნაყოფთა ფიზიკურ აქტივობით ან აირთა ნარევის მიწოდებით. არსებობს ერთი სახის ნაყოფის შესანახი და უნივერსალური სახილე  ხილის შენახვის ხანგრძლივობის მიხედვით განასხვავებენ საზაფხულო (ხილეულის ტრანსპორტირების წინ მოკლევადიანი შესანახი), საზამთრო (ხილის ხანგრძლივად შესანახი) და კომბინირებულ სახილეებს. 

სახილე შეიძლება იყოს ჰერმეტულ და არაჰერმეტულ კამერებიანი. სახილის ასაგებად იყენებენ ასაწყობ რკინაბეტონს და ადგილობრიც სამშენებლო მასალებს (აგური, ქვაყორე და სხვა).

## ლიტერატურა
კატეგორია:შენობა-ნაგებობები
კატეგორია:მებაღეობა
ჯერალდ სკარფი

**ჯერალდ ენტონი სკარფი**, ბიკ, ისდ, (; დ. 1 ივნისი, 1936) — ინგლისელი მხატვარი-ილუსტრატორი. ცნობილია როკ-ჯგუფ პინკ ფლოიდისათვის დიზაინით, რომელიც ძირითადად ალბომს The Wall (1979), ფილმს პინკ ფლოიდი: კედელი (1982) და ტურნეებს The Wall (1980-1981)/ The Wall Live (2010-2012) უკავშირდება. იგი ასევე მუშაობდა უოლტ დისნეის კომპანიის ანიმაციურ ფილმზე ჰერკულესი (1997).

1974 წელს როჯერ უოტერსმა BBC-ის ეთერში იხილა „A Long Drawn Out Trip“, ანიმაციური ფილმი, რომელშიც სკარფის ანიმაცია გამოიყენებოდა. იგი დაინტერესდა სკარფით და, პინკ ფლოიდის დაკვეთით, მხატვარმა მოამზადა კოლექტივის კარიკატურული გამოსახულება, 1974 წლის საკონცერტო ტურნესთვის. მასვე ეკუთვნის „Welcome to the Machine“-ის პრომო ფილმი, რომელსაც ჯგუფი ეკრანებზეც პროექციის სახით იყენებდა.

1979 წელს სკარფმა შექმნა ალბომის *The Wall* ზოგადი დიზაინი და პერსონაჟები. ანიმაციური სეგმენტები მომზადდა სიმღერის „Another Brick In The Wall, Part 2“ პრომო-ფილმისთვის. ეს მასალა აგრეთვე გამოიყენებოდა კონცერტების სერიაში *The Wall*. მოგვიანებით ეს სეგმენტები გამოიყენეს ფილმში „პინკ ფლოიდი: კედელი“, რომელშიც სკარფის მიერ მომზადებული სხვა ანიმაციური კადრებიც მოხვდა.

1984 წელს სკარფის გრაფიკა გამოიყენეს როჯერ უოტერსის ალბომის *The Pros And Cons Of Hitch Hiking* გაფორმებაში და თანმხლებ ტურნეში.

გამოცემული აქვს რამდენიმე წიგნი, მათ შორის - *The Wall*-ის შექმნაზე.

## რესურსები ინტერნეტში 
* ოფიციალური საიტი
* 
* ინტერვიუ სკარფთან და მისი შემოქმედების ნიმუშები

## სქოლიო
კატეგორია:ინგლისელი მხატვრები
კატეგორია:ინგლისელი კარიკატურისტები
კატეგორია:ინგლისელი ილუსტრატორები
კატეგორია:პინკ ფლოიდი
კატეგორია:დაბადებული 1936
კატეგორია:მხატვრები ანბანის მიხედვით
კატეგორია:ცოცხალი ადამიანები
კატეგორია:ლონდონში დაბადებულები
მიუნსტერი

**მიუნსტერი** () — დამოუკიდებელი ქალაქი გერმანიაში, ჩრდილოეთ რაინ-ვესტფალიის მხარეში. მდებარეობს მხარის ჩრდილოეთ ნაწილში და მიიჩნევა ვესტფალიის რეგიონის კულტურულ ცენტრად. ამავე დროს, წარმოადგენს მიუნსტერის ადმინისტრაციული ოლქის დედაქალაქს. ქალაქი ცნობილია ანაბაპტისტთა აჯანყებით პროტესტანტული რეფორმაციისას. ასევე, 1648 წელს აქ ხელი მოეწერა ვესტფალიის ხელშეკრულებას, რითაც დასრულდა 30 წლიანი ომი. მიუნსტერს გერმანიის ველოსიპედების დედაქალაქს უწოდებენ.

მიუნსტერმა მთავარი ქალაქის (*Großstadt*) სტატუსი 1915 წელს მიიღო, როდესაც მისმა მოსახლეობამ 100 000-ს გადააჭარბა. დღეისათვის აქ დაახლოებით 270 000 ადამიანი ცხოვრობს, ასევე 48 500 სტუდენტი, რომელთაგან მხოლოდ მცირე ნაწილია მიუნსტერის ოფიციალურად ჩაწერილი მკვიდრი.

## დაძმობილებული ქალაქები
*  ფრესნო, აშშ
*  ორლეანი, საფრანგეთი
*  იორკი, გაერთიანებული სამეფო
*  კრისტიანსანი, ნორვეგია
*  მონასტირი, ტუნისი
*  რიშონ-ლე-ციონი, ისრაელი
*  რიაზანი, რუსეთი
*  მიულჰაუზენი, გერმანია
*  ლუბლინი, პოლონეთი

## იხილეთ აგრეთვე
*გერმანიის დიდი ქალაქების სია

## რესურსები ინტერნეტში
*ოფიციალური საიტი 
*English page of Münster All-Weather Zoo  
*Münster Zoo at Zoo-Infos.de  
*Muenster City Panoramas - Panoramic Views of Münster's Highlights 
*7Grad.org - Bunkers in Muenster  - History of Muenster's air raid shelters 

კატეგორია:ჩრდილოეთი რაინ-ვესტფალიის ქალაქები
ვისბადენი

**ვისბადენი** () — ქალაქი სამხრეთ-დასავლეთ გერმანიაში, ჰესენის ფედერალური მხარის დედაქალაქი. 2010 წლის მონაცემებით მისი მოსახლეობა 275 976 ადამიანს შეადგენს. ქალაქ მაინის ფრანკფურტსა და მაინცთან ერთად მიეკუთვნება ფრანკფურტ-რაინ-მაინის რეგიონს — მეტროპოლიურ არეალს, რომლის მოსახლეობაც  5,8 მილიონს ითვლის.

ვისბადენი ევროპის ერთ-ერთი უძველესი საკურორტო ქალაქია. მისი სახელი ითარგმნება როგორც „მდელოს აბაზანა“, რაც ხაზს უსვამს მის ცხელ წყაროებს. ერთ დროს, ვისბადენი 27 ცხელი წყაროთი ამაყობდა. მათგან დღეისათვის თხუთმეტია დარჩენილი.

## გეოგრაფია 
ვისბადენი მდინარე რაინის ჩრდილოეთ ნაპირზეა გაშენებული, იქ, სადაც მდინარე მაინი რაინს უერთდება. რაინის მეორე მხარეს ქალაქი მაინცია გაშენებული. ეს ორი ქალაქი ისტორიულად ურბანული მეტოქეები იყვნენ. მაინცი ცნობილია, როგორც კათოლიკური ცენტრი კონსერვატიული ადათებით, ვისბადენი კი როგორც დემოკრატიული ქალაქი-კურორტი, სადაც პროტესტანტები სჭარბობდნენ.

## ისტორიული მოსახლეობა 
thumb|right|310px|ვისბადენის მოსახლეობა 1521 წლიდან, პროცენტებში

## დაძმობილებული ქალაქები 
*  სტეფანავანი, სომხეთი
*  ფონდეტი, საფრანგეთი
*  გენტი, ბელგია
*  კფარ-სავა, ისრაელი
*  კლაგენფურტი, ავსტრია
*  ლუბლიანა, სლოვენია
*  მონტრო, შვეიცარია
*  ოკოტალი, ნიკარაგუა
*  სან-სებასტიანი, ესპანეთი
* ტუნბრიდჯ-უელსი, გაერთიანებული სამეფო
* ვროცლავი პოლონეთი  *(1987-დან)*

## იხილეთ აგრეთვე 
*გერმანიის დიდი ქალაქების სია

## რესურსები ინტერნეტში 
*ოფიციალური საიტი 
*Wiesbaden Area English & French Speaking Community
*Unofficial website
*Wiesbaden City Panoramas – Panoramic Views and virtual Tours
*Photos of Wiesbaden
*More Photos of Wiesbaden 
*Wiesbaden Daily Photos
*Webcam to Wiesbaden (Remote-Control Pan-Tilt) 
*23 live webcams to Wiesbaden 

## სქოლიო 
კატეგორია:გერმანიის ფედერალური მხარეების დედაქალაქები
ნინა დობრევი

**ნინა დობრევი** (, დაბადების სახელი **ნიკოლინა კონსტანტინოვა დობრევა** ; ; დ. 9 იანვარი, 1989) — ბულგარული წარმოშობის კანადელი მსახიობი.

მისი სამსახიობო კარიერა დაიწყო 2006 წელს, მას შემდეგ, რაც მიიღო მია ჯოუნსის როლი ტელესერიალში „დეგრასი: შემდეგი თაობა“. ფართო აუდიტორიისთვის ცნობილი გახდა ელენა გილბერტისა და კატერინა პირსის როლებით The CW-ის ტელესერიალში „ვამპირის დღიურები“.

## ადრეული წლები და კარიერა
მსახიობი 2 წლის იყო როდესაც ოჯახი საცხოვრებლად გადავიდა კანადაში. გაიზარდა ტორონტოში. იგი საუბრობს ინგლისურ, ფრანგულ და ბულგარულ ენებზე. ჰყავს უმცროსი ძმა ალექსანდერი, დედა — პროფესიით მსახიობი და მამა — პროფესიით კომპიუტერის სპეციალისტი. 2008 წელს მან დატოვა უნივერსიტეტი, რათა გაეგრძელებინა სამსახიობო კარიერა. ნინას ნამდვილი სახელია — ნიკოლინა, რომელიც მისი ბებიის პატივსაცემად დაარქვეს.

## კარიერა
მინი|მარცხნივ|დობრევი 2008 წელს
პირველი კინოროლი მიიღო 2006 წელს, ტელესერიალში  „დეგრასი: შემდეგი თაობა“. 2017 წელს გახდა ცნობილი, რომ იგი მონაწილეობას მიიღებდა „ვამპირის დღიურების“ უკანასკნელ სერიებში.

2011 წლის აპრილში იგი მონაწილეობდა ფილმში „მარტოსულობის უპირატესობანი“, ემა უოტსონთან ერთად. 2015 წელს კი მთავარი როლი შეასრულა ფილმში „უკანასკნელი გოგონები“.

2018 წლის მარტში დაამტკიცეს კლემის როლზე CBS-ის ტელესერიალში „ოჯახი“, რომლის პრემიერა გაიმართა 2019 წლის 10 იანვარს, ხოლო იმავე წლის 10 მაისს სერიალის გადაღებები შეწყდა.

## პირადი ცხოვრება
2011 წელს იენ სომერჰალდერმა დაადასტურა, რომ ხვდებოდა ნინა დობრევს, რომელიც „ვამპირის დღიურების“ გადასაღებ მოედანზე გაიცნო. 2013 წლის მაისში მათი 3 წლიანი ურთიერთობა დასრულდა. 2015 წლის ზაფხულში კი გავრცელდა ნინა დობრევის პაპარაცული ფოტოები ახალ პარტრნიორ ოსტინ სტოუელთან ერთად კუნძულ სან-ტროპეზე საფრანგეთში. მალე წყვილმა ოფიციალურად დადასტურა, რომ ერთმანეთს ხვდებიან. 2016 წელს ისინი ერთმანეთს დაშორდნენ.

## ფილმოგრაფია
## შენიშვნები
## რესურსები ინტერნეტში
* 
* 
* 
* 
* 

## სქოლიო
კატეგორია:დაბადებული 9 იანვარი
კატეგორია:დაბადებული 1989
კატეგორია:XXI საუკუნის კანადელი ქალი მსახიობები
კატეგორია:კანადელი მოდელები
კატეგორია:კანადელი ქალი კინომსახიობები
კატეგორია:კანადელი ქალი ტელემსახიობები
კატეგორია:რაიერსონის უნივერსიტეტის კურსდამთავრებულები
კატეგორია:ცოცხალი ადამიანები
ზიგფრიდი

[მითურ ურჩხულ ფაფნირთან მებრძოლი ზიგფრიდის ქანდაკება [ბრემენი|ბრემენში|მინიატიურა]]
**ზიგფრიდი**, ასევე **ზიგურდი**, **სიგურდი** () — სხვადასხვა გერმანული თქმულებისა და ლეგენდის გმირი. ზიგფრიდის შესახებ მოგვითხრობს თქმულებები ნიბელუნგების შესახებ, მათ შორის ყველაზე ცნობილი — „სიმღერა ნიბელუნგებზე“. ზიგფრიდის სახე გერმანულ თხზულებებში ყოველთვის დაკავშირებულია არაადამიანურ ძალასთან, დრაკონის მოკვლასთან, ზოგიერთ თხზულებაში ასევე დიდძალი განძის აღმოჩენასთან; ასევე ხშირად მოთხრობილია მისი მკვლელობის შესახებ ჰაგენის (სიმღერა ნიბელუნგებზე) ან გოტორმის (ჩრდილოეთში გავრცელებულ თხზულებებში) მიერ. მიუხედავად ამ საერთო ნიშნებისა, მისი ბიოგრაფია სხვადასხვა თხზულებებში, სადაც იგი გვხვდება, მნიშვნელოვნად განსხვავდება ერთმანეთისაგან; მაგალითად, სხვადასხვაგან განსხვავებულადაა აღწერილი ზიგფრიდის წარმომავლობა, შემდგომი ცხოვრება, მისი მკვლელობის მიზეზი, მკვლელობის ადგილი, ასევე მის მიერ გამოყენებული მაგიური ნივთები.

## ლიტერატურა 
* Volker Gallé (Hrsg.): Siegfried. Schmied und Drachentöter (= Nibelungenedition 1), im Auftrag des Nibelungenmuseums Worms, Worms 2005. ISBN 3-936118-31-0
* Mario Bauch: Wer waren die Nibelungen wirklich? Die historischen Hintergründe der germanischen Heldensagen. Berlin 2006. ISBN 3-938807-09-1
* * Edgar Haimerl: *Sigurd – ein Held des Mittelalters: Eine textimmanente Interpretation der Jungsigurddichtung,* *Alvíssmál* 2 (1993): 81–104. (PDF-ფაილი; 372 კბ)
* Klaus Mai: *Siegfrieds Wappen und Heldentaten im Nibelungenlied. Legende oder geschichtliche Wirklichkeit?* Insingen 2010. ISBN 978-3-87947-118-8

## რესურსები ინტერნეტში 
* ლიტერატურა ზიგფრიდის შესახებ გერმანიის ნაციონალური ბიბლიოთეკის კატალოგში

კატეგორია:სკანდინავიური მითოლოგია
კატეგორია:გერმანული ზღაპრები
კატეგორია:გერმანული მითოლოგია
მერაბ მეგრელაძე

**მერაბ მეგრელაძე** (დ. 26 იანვარი, 1956, მახარაძე, საქართველოს სსრ — გ. 24 იანვარი, 2012, ქუთაისი) — ქართველი და საბჭოთა ფეხბურთელი. საქართველოს ეროვნულ ჩემპიონატში გამოდიოდა წყალტუბოს „სამგურალში“, ქუთაისის „ტორპედოში“, ზესტაფონის „მარგვეთში“.

## კარიერა
მერაბ მეგრელაძემ 1989 წელს საბჭოთა კავშირის პირველ ლიგაში 29 გოლი გაიტანა, ხოლო 1992–93 წლების სეზონში წყალტუბოს „სამგურალის“ მაისურით 41 ბურთი შეაგდო 37 წლის ასაკში. შედეგიანი იყო ლანჩხუთის „გურიაშიც“, საიდანაც თავის დროზე ქუთაისის „ტორპედოში“ გადავიდა.  

1985 წლის 8 ივლისს მერაბ მეგრელაძემ საკავშირო ჩემპიონატის უმაღლესი ლიგის მეოცე ტურის შეხვედრაში მოსკოვის „დინამოსთან“ სტუმრად ჰეთ-თრიქი შეასრულა და შეხვედრა ქუთაისის „ტორპედომ“ 3–1 მოიგო.

იშვიათი საგოლე ალღოს მქონე ფორვარდმა კარიერა 44 წლის ასაკში ნოვოსიბირსკის „ჩკალოვეცში“ დაასრულა. გარდაიცვალა 2012 წლის 24 იანვარს

## მიღწევები 
### საკლუბო
;  გურია ლანჩხუთი
; უმაღლესი ლიგა 
*  ვიცე-ჩემპიონი: 1991
### ინდივიდუალური 
* უმაღლესი ლიგის წლის საუკეთესო ბომბარდირი: 1993, 1994

## რესურსები ინტერნეტში 
* მერაბ მეგრელაძე – უბერებელი ბომბარდირი გარდაიცვალა
* Bombarder.Narod.ru

## სქოლიო
კატეგორია:ოზურგეთში დაბადებულები
კატეგორია:დაბადებული 26 იანვარი
კატეგორია:დაბადებული 1956
კატეგორია:გარდაცვლილი 24 იანვარი
კატეგორია:გარდაცვლილი 2012
კატეგორია:ქართველი ფეხბურთელები
კატეგორია:საბჭოთა ფეხბურთელები
კატეგორია:საბჭოთა კავშირის საფეხბურთო ჩემპიონატის ფეხბურთელები
კატეგორია:ლანჩხუთის გურიას ფეხბურთელები
კატეგორია:ქუთაისის ტორპედოს ფეხბურთელები
კატეგორია:წყალტუბოს სამგურალის ფეხბურთელები
კატეგორია:ზესტაფონის ფეხბურთელები
კატეგორია:ეროვნული ლიგის ფეხბურთელები
ჯოზეფ მორგანი (მსახიობი)

**ჯოსეფ მორგანი** — ინგლისელი მსახიობი. დაიბადა 1981 წლის 16 მაისს. ცნობილია სერიალებიდან Hex - ტროის როლით და ვამპირის დღიურებიდან კლაუსის როლით.

## ადრეული წლები
მსახიობი დაიბადა ქალაქ ლონდონში, ინგლისში და 11 წლამდე ცხოვრობდა მორისტონში. ის სწავლობდა Morriston Comprehensive School-ში, რის შემდეგაც სწავლა განაგრძო სამსახიობო ხელოვნების შესწავლა Gorseinon College-ში.

## კარიერა
2003 წელს ჯოსეფმა ითამაშა ფილმში Master and Commander: The Far Side of the World რასელ ქროუსთან ერთად. მორგანს ასევე წილად ხვდა პატივი ეთამაშა ფილმ Alexander-ში ისეთი მსახიობების გვერდით როგორებიც არიან : კოლინ ფარელი, ანჯელინა ჯოლი და ენტონი ჰოპკინზი, სადაც ის ასრულებს ფელოტასის როლს. 2003 წელს ჯოსეფმა მიიღო ტომას კალპეპერის როლი ისტორიულ ფილმში Henry VIII. იმავე წელს ჯოსეფმა ითამაშა მატიასის როლი დრამატულ ფილმში Eroica. სერიალ Нех-ში ჯოსეფის პერსონაჟი ტროი არის სიმპათიური სტუდენტი, რომელიც პოპულარობით სარგებლობს კოლეჯის გოგონებში და ამის გამო არის ბიჭების შურის ობიექტი. მისი გმირი სწორედ ამ მაჩოს ნიღბით ცდილობს დამალოს თავისი სიმორცხვე და დაუცველობა. 
Hex-ზე და Alexander-ზე მუშაობის დასრულების შემდეგ მსახიობმა მიიღო კალუმის როლი სერიალში William and Mary, სადაც ითამაშა სამ ეპიზოდში. 2006 წელს იგი შეუერთდა ტელეპროექტ Kenneth Williams: Fantabulosa. მისი შემდეგი ნამუშევარი იყო ВВС2-ის არხზე მინი სერიალი The Line of Beauty. 
2007 წელს ჯოსეფმა ითამაშა ფილმ Mister Lonely-ში ლეგენდარული ჯეიმზ დინის როლი. იმავე წელს მსახიობმა მონაწილეობა მიიღო  სერიალ Doc Martin-ის კასტინგზე, სადაც მიიღო მაიკ მებლეის როლი. 2008 წელს ხელი მოაწერა კონტრაქტს კრიმინალურ ფილმზე The Grind, სადაც ერთ ერთ მთავარ როლს ზოი ტაპერი თამაშობდა.

ამჟამად მსახიობი თამაშობს the cw-ის გახმაურებულ სერიალში ვამპირის დღიურები, პირველშობილი ვამპირის კლაუსის როლს.

## პირადი ცხოვრება
მორგანი ხვდებოდა სერიალ Revenge-ის მსახიობს ემილი ვანქემპს 2011 წლის ოქტომბრამდე. ემილიმ განაცხადა რომ მათი დაშორება მტკივნეულად აისახა მათ ურთიერთობაზე. ჯოსეფი აქტიურად უჭერს მხარს საქველმოქმედო ორგანიზაციას  Positive Women.

## რესურსები ინტერნეტში
*

კატეგორია:ინგლისელი მსახიობები
კატეგორია:დაბადებული 1981
კატეგორია:მსახიობები ანბანის მიხედვით
კატეგორია:ცოცხალი ადამიანები
კატეგორია:ლონდონში დაბადებულები
ევჟენტი

**ევჟენტი** — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში (ადმინისტრაციული ერთეული ჩეკურაანთგორი). 

მდებარეობს ქართლის ქედის აღმოსავლეთ კალთაზე, ზღვის დონიდან 1200 მეტრზე. თიანეთიდან დაშორებულია 15 კილომეტრით. 

## ისტორია
წყაროებში ევჟენტი პირველად მოხსენიებულია XVI საუკუნეში. 1579 წელს კახეთის მეფე ალექსანდრე I-მა სვეტიცხოველს დაუმტკიცა ძველად შეწირული სოფელი „ევჟეტი“. 1865 წელს ევჟენტი შედიოდა თიანეთის ოლქის საყარაულოს სასოფლო თემში, სადაც 12 კომლი ცხოვრობდა, საბჭოთა პერიოდში — თიანეთის სადაბო საბჭოში.

სოფლის განაპირას, ჩრდილოეთით, დგას გვიანდელი შუა საუკუნეების დარბაზული ეკლესია. ნაგებია სხვადასხვა ზომის რიყისა და ნატეხი ქვით.

## დემოგრაფია
2014 წლის აღწერის მონაცემებით სოფელში ცხოვრობს 25 ადამიანი.

## ლიტერატურა
## სქოლიო 
კატეგორია:თიანეთის მუნიციპალიტეტის სოფლები
უაინაპუტინა

**უაინაპუტინა** (, კეჩ. *ახალგაზრდა ვულკანი*) — სტრატოვულკანი სამხრეთ პერუს ვულკანურ მთიანეთში. ვულკანს არ გააჩნია მთის აშკარა მახასიათებლები, მაგრამ აქვს ფართო ვულკანური კრატერის ფორმა. აწარმოებს დიდი რაოდენობით კალიუმს, ანდეზიტსა და დაციტს. 1600 წლის 19 თებერვალს, იგი კატასტროფულად აფეთქდა (ვულკანური აფეთქების ინდექსით VEI—6 ბალი), რაც უდიდესი ამოფრქვევა იყო მთელი სამხრეთ ამერიკის ისტორიაში. ამოფრქვევას მოჰყვა მოვლენათა მთელი სერია მარტში. 

დამტკიცებულია, რომ ამ ამოფრქვევამ მნიშვნელოვანი კლიმატური ცვლილებები გამოიწივია ე. წ. „პატარა გამყინვარების ხანაში“. 

## გეოგრაფია და სტრუქტურა
უაინაპუტინა პერუს სამხრეთში, მოკეგუას რეგიონში მდებარეობს, ქალაქ არეკიპიდან 80 კმ-ში. მიეკუთვნება ცენტრალურ ვულკანურ ზონას — ანდების სეგმენტს, რომელიც გადაჭიმულია პერუსა და ჩილეს გასწვრივ. მიუხედავად იმისა, რომ ვულკანი ზღვის დონიდან 4 800 მეტრზე მდებარეობს, მას პატარა ამოზნექილობა გააჩნია, 1 000 მეტრზე ნაკლები. იგი აღმართულია ნალის ფორმის 2,5 კმ სიგანის კრატერში, რომელიც ასევე მოიცავს სამ 100 მ სიღრმის კონუსს, რომლებიც წარმოიქმნა 1600 წლის ამოფრქვევის მტვრის ნალექებისგან.

## ისტორია
ამერიკის ესპანურ კოლონიზაციამდე, რეგიონის ისტორიაზე ბევრი რამ არაა ცნობილი. მაგრამ ცნობილია, რომ ადგილობრივები მთაზე რიტუალურად სწირავდნენ მსხვერპლად ადამიანებსა და ცხოველებს. მას შემდეგ, რაც ესპანელებმა კათოლიციზმი შეიტანეს და მსხვერპლშეწირვის ტრადიციას ბოლო მოეღო, 1600 წლის ამოვრქვევას ადგილობროვები სწორედ მსხვერპლის ნაკლებობას მიაწერდნენ, რადგან მიაჩნდათ, რომ ამან სიკვდილის ღმერთი სუპაი განარისხა.

## იხილეთ აგრეთვე
*პერუს ვულკანების სია

## რესურსები ინტერნეტში
*Science News on tie to Russian famine 
*The 1600 eruption of Huaynaputina in Peru caused global disruption 

## სქოლიო
კატეგორია:პერუს ვულკანები
არმინიუსი

ქალაქ დეტმოლდში მდგარი არმინიუსის ეს ქანდაკება გერმანელთა ეროვნული თვითმყოფადობის სიმბოლოა|მინიატიურა
**არმინიუსი** (; დ. დაახლ. ძვ. წ. 17 — გ. დაახლ. ახ. წ. 21) — ძველი გერმანული ხერუსკების ტომის მეთაური, რომელმაც ახ. წ. 9 წელს ტევტობურგის ტყეში ბრძოლისას სამი რომაული ლეგიონის განადგურებით რომის იმპერიას უდიდესი ზარალი მიაყენა. ანტიკური წყაროები არმინიუსის ბიოგრაფიიდან მხოლოდ მცირე რაოდენობით ცნობებს იძლევიან. ტაციტუსი არმინიუსს „გერმანიის განმათავისუფლებელს“ უწოდებს, რასაც ეფუძნება ხერუსკების მეთაურის პოსტანტიკური სურათი. არმინიუსი უფრო ხშირად მხატვრული შემოქმედების ობიექტია. მან დასაბამი მისცა არაერთი გერმანული ნაციონალური მითის თუ სიმბოლური ფიგურის ჩამოყალიბებას. 1945 წლიდან მოყოლებული გერმანულენოვანი კვლევები არმინიუსს სხვადასხვანაირად აფასებენ. მისი გერმანული სახელი უცნობია, რის გამოც ხშირად ხდება სპეკულაცია და პარალელების გავლება ზიგფრიდთან.

## ლიტერატურა 
* Ralf G. Jahn: Der Römisch-Germanische Krieg (9–16 n. Chr.). Dissertation, Bonn 2001.
* Michael Sommer: Die Arminiusschlacht. Spurensuche im Teutoburger Wald. Alfred Kröner Verlag, Stuttgart 2009, ISBN 978-3-520-50601-6.
* Rainer Wiegels, Winfried Woesler (Hrsg.): Arminius und die Varusschlacht. Geschichte, Mythos, Literatur. 3., aktualisierte und erweiterte Auflage. Schöningh, Paderborn u.a. 2003, ISBN 3-506-79751-4.
* Reinhard Wolters: Die Schlacht im Teutoburger Wald. Arminius, Varus und das römische Germanien. Beck, München 2008, ISBN 978-3-406-57674-4.

## რესურსები ინტერნეტში 
* ლიტერატურა არმინიუსის შესახებ გერმანიის ეროვნული ბიბლიოთეკის კატალოგში.
* არმინიუსი, Novaesium alias Neuss
* ისტორიული რომანები არმინიუსის შესახებ
* ინფორმაცია არმინიუსის შესახებ, 9-16 წლების რომაულ-გერმანული ომები

კატეგორია:გერმანიის ისტორია
კატეგორია:ძველი რომი
კატეგორია:რომაელთა მეტოქეები
კატეგორია:გარდაცვლილი 21
The Machete Boyz

**The Machete Boyz** (**TMB**) () — ელექტრონული მუსიკის ქართული  ტრიო, დაარსებული თბილისში 2009 წელს. მისი წევრები არიან ლაშა ტყებუჩავა, ირაკლი ბუჯიაშვილი და ბექა გორგიძე–გაბუნია.

## ისტორია
The Machete Boyz 2009 წელს დაარსდა. 2010 წლიდან ჯგუფი აქტიურად გამოვიდა ქართული ელექტრონული მუსიკის სივრცეში. მათმა პირველმა მუსიკალურმა სეტმა „The Machete Boyz Launch Mix“ ჯგუფს ქართულ ინტერნეტ–საიტებზე წარმატება მოუტანა.

2010 წლის თებერვალში მათ გამოუშვეს უკვე მეორე მასშტაბური სეტი, სახელწოდებით „VRS Vol. 2 Mixed By The Machete Boyz“ სპეციალურად VRS-სთვის . 2011 წლის 26 თებერვალს ჯგუფმა გამოუშვა ახალი კომპოზიცია სახელწოდებით „The Machete Boyz - Cqnafline“, რომელიც DJ SUMO-მ დაბსტეპის საღამოზე „Dubstep Vol. 3“ იმავე დღეს გააჟღერა.

ჯგუფი ელექტრონული მუსიკის სცენაზე პირველად 2011 წლის 27 მაისს კლუბ „Night-ში“ DJ SUMO-სთან ერთად გამოჩნდა, საკონცერტო პროგრამით „The Machete Boyz - Gut Shot Mix“, რის შემდეგაც მათი პოპულარობა საგრძნობლად გაიზარდა.

2011 წლის ოქტომბერში ჯგუფმა ჩაწერა სეტი სახელწოდებით „Dnb.Ge Podcast 14 Mixed By The Machete Boyz“ , ხოლო 22 დეკემბერს კლუბ „Crystal Sound–ში“ ჯგუფი გამოვიდა ახალი საკონცერტო პროგრამით.

2012 წლის 25 თებერვალს ჯგუფი გეგმავს კლუბ „Status–ში“ DJ SUMO-სა და DJ BEATAMINE-თან ერთად ახალი სეტის წარდგენას ელექტრონული მუსიკის მსმენელისათვის, სადაც გაიჟღერებს დაბსტეპი.

ჯგუფს მჭიდრო კავშირები აქვს უცხოელ დიჯეებთან და საკუთარ რეპერტუარში აქტიურად იყენებs მათ ნამუშევრებსაც.

## რესურსები ინტერნეტში
*
*

## სქოლიო 
კატეგორია:ქართული ელექტრონული ჯგუფები
კატეგორია:2009 წელს ჩამოყალიბებული ჯგუფები
სირიული მყვარი

**სირიული მყვარი** () — ამფიბია მყვარისებრთა ოჯახისა. მისი სხეულის სიგრძეა 9 სმ-მდე. გავრცელებულია ბალკანეთის ნახევარკუნძულზე, თურქეთში, სირიაში, ისრაელში, ჩრდილოეთ ირანში, აღმოსავლეთ კავკასიაში; საქართველოში — ივრის ზეგანზე, ალაზნის ველზე, ქვემო და შიდა ქართლში. ასევე მიიჩნევა, რომ არსებობს იორდანიაში, ხოლო ალბანეთში, მოლდოვაში, ერაყსა და უკრაინაში მისი სტატუსი უცნობია.

## რესურსები ინტერნეტში 
* База данных «Позвоночные животные России»: сирийская чесночница 

კატეგორია:მყვარი
კატეგორია:საქართველოს წითელ წიგნში შეტანილი ცხოველები
კატეგორია:ევროპის ამფიბიები
კატეგორია:აზიის ამფიბიები
ანგრივარიები

**ანგრივარიები** (; ) — ძველი გერმანული წარმომავლობის ხალხი, რომელიც ცხოვრობდა მდინარე ვეზერის სავარაუდოდ მარჯვენა ნაპირზე. მათი სამოსახლო ვრცელდებოდა მდინარე ალერის შესართავიდან შტაინჰუნდის ტბამდე. ჩრდილოეთიდან ანგრივარიებს ესაზღვრებოდა ხაუკების ტომი, სამხრეთით ხერუსკები, სამხრეთ-აღმოსავლეთით დულგუბნიები, დასავლეთით კი — ამფსივარიები.

## ლიტერატურა 
* Reinhard Wenskus: Angriwarier. In: Reallexikon der Germanischen Altertumskunde. 2. Auflage, Bd. 1, გვ. 333.
* Naturwissenschaftlicher und Historischer Verein für das Land Lippe (Hrsg.): Lippische Mitteilungen aus Geschichte und Landeskunde. Bd. 48–50, Meyersche Hofbuchhandlung Verlag Max Staerke, Detmold 1995.

## სქოლიო 
კატეგორია:გერმანული ტომები
გერმანიის გაერთიანება (1990)

[მინი|რუკაზე ნაჩვენებია [გერმანიის დემოკრატიული რესპუბლიკა|აღმოსავლეთ და დასავლეთ გერმანია, ყვითლად — დასავლეთ ბერლინი.]]
**გერმანიის ხელახალი გაერთიანება** () მოხდა 1990 წელს, როდესაც აღმოსავლეთ (GDR) გერმანია შეუერთდა დასავლეთ (FRG) გერმანიას და ბერლინი ისევ  ერთიანი ქალაქი და გაერთიანებული სახელმწიფოს დედაქალაქი გახდა, როგორც ეს ქვეყნის კონსტიტუციის 23 პარაგრაფში იყო გათვალისწინებული. ამის დასაწყისად ზოგადად მიჩნეულია die Wende (*მობრუნების წერტილი*). გაერთიანების პროცესს ოფიციალურად უწოდებენ: (), *გერმანიის ერთიანობას* და აღინიშნება 3 ოქტომბერს (გერმანიის ერთიანობის დღე).

## იხილეთ აგრეთვე 
* გერმანიის გაერთიანება (1871)
* გუდბაი, ლენინ! (ფილმი)

## ლიტერატურა 
* Charles S. Maier, *Dissolution: The Crisis of Communism and the End of East Germany* (Princeton University Press, 1997).
* ფილიპ ზელიკოვი და კონდოლიზა რაისი, *Germany Unified and Europe Transformed: A Study in Statecraft* (Harvard University Press, 1995 & 1997).
* Jarausch, Konrad H., and Volker Gransow, eds. *Uniting Germany: Documents and Debates, 1944–1993* (1994), primary sources in English translation

## რესურსები ინტერნეტში 
* Germany's Eastern Burden: The Price of a Failed Reunification
* Problems with Reunification from the Dean Peter Krogh Foreign Affairs Digital Archives
* The End of East Germany
* The Unification Treaty (Berlin, 31 August 1990)  website of European navigator
* An Inside Look at the Reunification Negotiations

## სქოლიო 
კატეგორია:გერმანიის ისტორია
კატეგორია:1990 წელი გერმანიაში
კატეგორია:1990 წელი აღმოსავლეთ გერმანიაში
კატეგორია:1990 წელი დასავლეთ გერმანიაში
კატეგორია:1990 წელი საერთაშორისო ურთიერთობებში
ბეჭდვა

მინი|ბეჭდვა
**ბეჭდვა** — ერთი დედნიდან მრავალი ასლის დამზადება. ამ დედნიდან საბეჭდი ფორმა მზადდება, რომლითაც ასობით, ათასობით და მილიონობით ასლიც კი იბეჭდება. თითქმის ყველა ნაბეჭდი პროდუქცია ტექსტის, ფოტოსურათებისა და ილუსტრაციებისაგან შედგება. მაგალითად, რომანის დასაბეჭდად  შეიძლება მხოლოდ შრიფტი იყოს საჭირო, ხოლო მარკის დასაბეჭდათ – შრიფტი და ფოტოსურათი ან ნახატი.

ტექსტის აწყობა ჩვეულებრივ, კომპიუტერში, სპეციალური პროგრამების საშუალებით ხდება. კომპიუტერში სხვადასხვანაირი მოხაზულობის შრიფტები ინახება, რომლებსაც შემდგომ სასურველ ზომასა და ფერს ვანიჭებთ. კომპიუტერშივე ინახება ფოტოები, ილუსტრაციები და სხვა ვიზუალური მასალა. ამ ყველაფრის გამოყენებით დიზაინერი კომპიუტერში დასაბეჭდად გამზადებულ გვერდებს ქმნის.

დასრულებული გვერდები ციფრული სახით სპეციალურ ფაილებად ინახება კომპიუტერში. ამ ფაილებიდან საბეჭდი ფორმები მზადდება.

## ლიტერატურა 
კატეგორია:პოლიგრაფია
მეხუთე ჯვაროსნული ლაშქრობა

**მეხუთე ჯვაროსნული ლაშქრობა** — ჯვაროსნული ლაშქრობა, რომელიც მიმდინარეობდა 1217-1221 წლებში.

## ისტორია 
ახალი ჯვაროსნული ლაშქრობის შესახებ განცხადება გააკეთა რომის პაპმა ინოკენტი III-მ 1215 წელს. ლაშქრობა უნდა დაწყებულიყო 1217 წელს. ამ მომენტისთვის პაპი ინოკენტი III გარდაიცვალა, თუმცა ლაშქრობის გადაწყვეტილებას მხარი დაუჭირა მისმა მემკვიდრემ ჰონორიუს III-მ.

მიუხედავად იმისა, რომ წმინდა რომის იმპერიის მმართველი ფრიდრიხ II არ მონაწილეობდა ლაშქრობაში, ხოლო ინგლისის მეფე ჯონ უმიწაწყლო გარდაიცვალა, ლაშქრობა მაინც შედგა. 1217 წელს წმინდა მიწისკენ გაემართა ჯვაროსნების ანგარიშგასაწევი არმია, რომლის წინამძღოლობაც იკისრეს უნგრეთის მეფემ ანდრაშ II-მ, ავსტრიის ჰერცოგმა ლეოპოლდ VI-მ და მერანის ჰერცოგმა ოტონ I-მა.

საომარი ოპერაციები დუნედ მიმდინარეობდა და 1218 წელს მეფე ანდრაშ II სამშობლოში დაბრუნდა. მალე, წმინდა მიწაზე ჩავიდა ჯვაროსნების ახალი ნაკადი ჰოლანდიის გრაფის ვილჰელმ I-ის მეთაურობით. ჯვაროსნებმა გადაწყვიტეს თავს დასხმოდნენ ეგვიპტეს, რომელიც იმ დროისთვის მუსულმანთა ძლიერების მთავარ ცენტრს წარმოადგენდა წინა აზიაში.

ალ-ადილის ძემ - ალ-კამილმა (ალ ადილი გარდაიცვალა 1218 წელს) ჯვაროსნებს ძალზედ მომგებიანი ზავი შესთავაზა: ის თვით იერუსალიმის დაბრუნებაზე დათანხმდა, თუმცა ეს წინადადება ჯვაროსნების მხრიდან უარყოფილი იქნა. 1218 წლის ნოემბერში ერთწლიანი ალყის შემდეგ ჯვაროსნებმა აიღეს ქალაქი დუმიატი. ჯვაროსნების ნაწილი პაპის ლეგატის პელაგიას მოწოდებით დაიძრა მანსურისაკან, თუმცა ლაშქრობა წარუმატებლად დასრულდა და ჯვაროსნებმა 1221 წელს ალ-კამილთან ზავი დადეს, რომლის მიხედვითაც მიიღეს თავისუფალი უკან დახევის გარანტია, თუმცა ვალდებულება აიღეს გაეთავისუფლებინათ დუმიატი და სრულად ეგვიპტე.

## რესურსები ინტერნეტში 
* The Crusades 

კატეგორია:ჯვაროსნული ლაშქრობები
კატეგორია:XIII საუკუნის ომები
კატეგორია:მეხუთე ჯვაროსნული ლაშქრობა
აფრიანი ხომალდი

მინი|250პქ|მარჯვნივ

**აფრიანი ხომალდი** — აფრიანი ხომალდი გადასაადგილებლად ქარის ძალას იყენებს. ქარი ბერავს დიდ ქსოვილს, რომელსაც აფრა ჰქვია. აფრიანი იახტა ან ნავია, ან მომცრო გემი, რომელიც შეჯიბრებისათვის, ან სასეირნოდ გამოიყენება. მათ უმეტესობის ეკიპაჟი 1-2 კაცისაგან შედგება, თუმცა დიდი ილქნიანი ხომალდის ეკიპაჟი შეიძლება 2 კაცს აღემატებოდეს. წინათ აფრა ტილოს ქსოვილისა იყო, დღეს კი აფრისათვის როგორც წესი, გამძლე, მსუბუქი სინთეტიკური ქსოვილები იხმარება, მაგალითად - ნეილონი. აფრა თვითმფრინავის ფრთასავით მოქმედებს. როდესაც ქარი აფრას გაბერავს, მის ცალ მხარეს წნევა მაღლა იწევს. აფრის შებრუნება-შემობრუნება მესაჭეს საშუალება აძლევს, ხომალდი გვერდქარშიც ატარაროს. საჭირო მიმართულებით გასაცურად აფრის მდებარეობას ცვლიან და ქარი ზედაპირზე სრიალებს. ამ ეფექტის გამოყენებით მესაჭეს შეუძლია, თითქმის ყველა მიმართულებით გაცუროს.
 
კილი, ანუ ხომადლის ფსკერის ძირითადი კოჭი, რომელიც მთელ სიგრძეზეა გადებული, ხომალდს მდგრადობას ანიჭებს და გვერდქარში ცურვისას გადაბრუნებისაგან იცავს. აფრიან ხომალდს შეუძლია ზურგქარში, გვერდქარსა და სუსტ პირქარშიც კი იცუროს, მაგრამ ძლიერ პირქარში ცურვას ვერ მოახერხებს. თუმცა, ლავირების(ზიგზაგურად მოძრაობის) წყალობით პირქარსაც კი დაძლევს. მას, ვინც აფრიან ხომალდს მართავს, მესაჭე ჰქვია, ხოლო ვინც აფრების გასწორებაში ეხმარება - ეკიპაჟი.

## რესურსები ინტერნეტში
*ქარის ძალა და გემები 
*ევროპული კარბონის სატვირთო გემი

კატეგორია:გემების ტიპები
ნიჟარა (მრავალმნიშვნელოვანი)

**ნიჟარა** შეიძლება აღნიშნავდეს:

* ნიჟარა - ცხოველების გარეგანი ჩონჩხის ერთ-ერთი ძირითადი სახე;
* ნიჟარა (ნაგებობა) - საბაღო ან საპარკე ნაგებობა, ესტრადა ღია ცის ქვეშ კონცერტებისა და სხვა ღონისძიებათა ჩასატარებლად;

კატეგორია:მრავალმნიშვნელოვანი გვერდები გვარის შემცველი სიებით